OzLabs/hebrew-wiki-articles huggingface dataset:
הברית למען עתיד אוסטריה

הברית למען עתיד אוסטריה (בגרמנית: Bündnis Zukunft Österreich), מופיע בדרך כלל בראשי התיבות BZÖ, היא מפלגה אוסטרית בעלת שישה עשר מושבים במועצה הלאומית.

המפלגה נוסדה ב-3 באפריל 2005 על ידי ירג היידר כצורה מתונה יותר של מפלגת החירות האוסטרית (FPO), כמו כן המפלגה הוקמה בעקבות חילוקי דעות ניכרים בין ירג היידר להיינץ כריסטיאן שטראכה. האמנה של המפלגה הופקדה במשרד הפנים הפדרלי ב -3 באפריל 2005 כפי שנדרש על פי החוק האוסטרי, וקרן המפלגה הוכרז על ידי חברים לשעבר של מפלגת החירות ביום שאחרי, ועד מהרה זכתה בשבעה מנדטים בבחירות 2006,

בבחירות ספטמבר 2008 ראתה המפלגה את פריצת הדרך המפתיעה עם 21 מנדטים, אך טרגדיה פקדה אותה כאשר 13 ימים לאחר הבחירות נספה ירג היידר בתאונת דרכים. את מקומו מילא סגנו, שטפן פצנר שכיהן חודש וחצי ולאחריו כיהן הרברט שייבנר כחמישה חודשים. 

באפריל 2009 נבחר יוזף בּוּכֶר לתפקיד יושב ראש המפלגה, ותחת הנהגתו עברה המפלגה לכיוון הליברליזם הכלכלי ושמרנית מבחינה חברתית.

==אידאולוגית המפלגה==
ב-15 באוקטובר 2009, תיארה המפלגה את העמדה הפוליטית כימנית מרכז, צורה של עמדה מתונה יותר לעומת מפלגת החירות האוסטרית. יושב ראש המפלגה העביר כוונה להפוך את המפלגה לגרסה האוסטרית של המפלגה החופשית דמוקרטית הגרמנית. 

המפלגה תומכת בהכנסת מודל גרין קארד כמו בארצות הברית, מדיניות זו הונהגה על ידי יושב ראש המפלגה בשנת 2009. כמו כן תומכת המפלגה בהפסקה מיידית של גיוס חובה לצבא, על ידי הקמת צבא מקצועי לחלוטין.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אוסטריה: מפלגות
קטגוריה:אוסטריה: מפלגות שמרניות
קטגוריה:אוסטריה: מפלגות ליברליות
קטגוריה:מפלגות שהוקמו ב-2005
יוזף בוכר

יוזף בּוּכֶר (בגרמנית: Josef Bucher; נולד ב-19 באוגוסט 1965) הוא פוליטיקאי אוסטרי ומנהיג הברית למען עתיד אוסטריה (BZÖ).
 
לאחר מותו של ירג היידר נבחר בוכר ליושב ראש המפלגה. הוא נבחר לתפקיד על ידי קונגרס המפלגה בלינץ ב-26 באפריל 2009.
 
בשנת 2011 מתח בוכר ביקורת בראיון על הממשלה האוסטרית הפדרלית וטען כי בשל חוסר נקיטת רפורמות על ידה התדרדרו רבים מבני מעמד הביניים לעוני.
 
בוכר הוא גרוש ואב לשניים. בבעלותו בית מלון.

== קישורים חיצוניים ==

קטגוריה:פוליטיקאים אוסטרים
קטגוריה:מלונאים
קטגוריה:אוסטרים שנולדו ב-1965
DistroWatch

DistroWatch הוא אתר המספק מידע אודות הפצות לינוקס, תוכנות חופשיות ו/או מבוססות קוד פתוח.

האתר הוקם והחל לפעול ב-31 במאי 2001, על ידי לדיסלב בודנר אשר היה עורכו עד 17 בנובמבר 2008, שאז החליפו כעורך כריס סמארט.

האתר מספק חדשות, סטטיסטיקות, דירוגי פופולריות, ומידע נוסף, אודות הפצות לינוקס, תוכנות חופשיות/מבוססות קוד פתוח, ומערכות הפעלה דמויות יוניקס, כ-Opensolaris, מיניקס, ו-BSD. האתר מכיל כיום מידע אודות מאות הפצות, ובו השוואות מקיפות בין חבילות תוכנה והפצות שונות, מחירי ההפצות והתאמתם לארכיטקטורות מעבד שונות. מדי יום שני מוציא האתר סיכום אודות המתרחש בעולם הפצות הלינוקס על בסיס שבועי.

דירוגי הפופולריות של ההפצות מבוססים רק על פופולריות של צפייה בדפים של ההפצות השונות באתר, ולא על נתונים חיצוניים, ולכן משקפים אולי התעניינות בהפצה, אך לא מעבר לכך.

== קישורים חיצוניים ==

* 

==הערות שוליים==

קטגוריה:אתרי אינטרנט שהושקו ב-2001
קטגוריה:לינוקס
האיגוד הבין-לאומי למדעי הרדיו

שמאלהאיגוד הבין-לאומי למדעי הרדיו (בצרפתית: l'Union Radio-Scientifique Internationale, ראשי תיבות: URSI) הוא אחד מתוך 40 איגודים בין-לאומיים המשויכים למועצת המדע הבין-לאומית. האיגוד פועל ללא מטרות רווח ואינו כפוף לממשלה כלשהי, וחברות בו כ-40 מדינות. מזכירות האיגוד ממוקמת באוניברסיטת גנט שבבלגיה.

== היסטוריה ==
האיגוד הוקם ב-1919, כהמשך לפעילותה של הוועדה הבין-לאומית לטלגרפיה אלחוטית (1913-1914, אז התקשורת האלחוטית הנפוצה היחידה הייתה טלגרפיה). מאז 1922, מקיים האיגוד כינוס תלת-שנתי. בשנות ה-50, קידם האיגוד את מיזם השנה הגאופיזית הבין-לאומית.

מטרתו של האיגוד בזמן הקמתו הייתה "קידום מחקר מדעי של טלגרפיה אלחוטית, במיוחד מהסוג הדורש שיתוף-פעולה בינלאימי". עם השנים התרחבה הצהרת הכוונת וכיום היא כוללת גם קידום מחקרים בנושאי טלקומוניקציה, רדיו-אסטרונומיה, הנדסת מכ"ם, השפעות ביולוגיות של קרינה אלקטרומגנטית והשפעות פיזיות הנגרמות מגלי רדיו, בטווח שבין תדר קיצוני נמוך לאורכי גל נראים לעין.

== מטרות ==
המטרה המוצהרת של האיגוד כיום היא:
* קידום פעילות בין-לאומית במדעי הרדיו ושימושיו, וייצוגו בציבור
* סטנדרטיזציה של שיטות המדידה במדעי הרדיו, והגברת התיאום בין השיטות הקיימות
* קידום ואספקת אמצעים למחקרים במדעי הרדיו.

== ועדות מדעיות ==
לאיגוד 10 ועדות פעילות, המתכנסות בהתאם לצורך. הוועדות עוסקות בתחומים שונים של מדעי הרדיו :
* ועדה למטאורולוגיה אלקטרומגנטית
* ועדה לשדות וגלים
* ועדה למערכות תקשורת אלטוחית ועיבוד אותות
* ועדה לאלקטרוניקה ופוטוניקה
* ועדה לתאימות אלקטרומגנטית סביבתית
* ועדה להתפשטות גלים וחישה מרחוק
* ועדה לגלים בפלסמה
* ועדה לרדיו-אסטרונומיה
* ועדה להשפעות אלטקרומגנטיות על רפואה וביולוגיה

==קישורים חיצוניים==
* 
== הערות שוליים ==

קטגוריה:ארגונים בין-לאומיים לא-ממשלתיים
קטגוריה:רדיו
קטגוריה:איגודים חברים במועצת המדע הבין-לאומית
דילופוזאורוס

דילופוזאורוס (שם מדעי: Dilophosaurus) הוא סוג של דינוזאור תרופוד טורף שחי בתקופת היורה המוקדמת, לפני כ-193 מיליון שנים באמריקה הצפונית.

== מאפיינים ==
אורכו של דינוזאור זה הגיע לשבעה מטרים ומשקלו ל-400 ק"ג. לדילופוזאורוס הייתה מעין "כרבולת" כפולה ייחודית בחלקה הקדמי של הגולגולת, ממנה ניתן לו שמו (מילולית: "לטאה בעלת ציצה כפולה"). בסוג נכלל מין אחד - Dilophosaurus wetherilli.

מדענים משערים, שאף על פי שהדילופוזאורים צדו בלהקות, הם הסתמכו על מנהיג הלהקה. עקב ניביו הקטנים טוענים חלק מהמדענים שהיה בעל נשיכה ארסית, בדומה לדרקון קומודו.

דינוזאור זה תואר על ידי הפלאונטולוג האמריקאי סמואל פול וולס (Samuel Paul Welles) בשנת 1970.

==בתרבות==
הדילופוזאורוס ידוע בעיקר מהספר "פארק היורה" של מייקל קרייטון ומהסרט המבוסס עליו, "פארק היורה", שם הוצג כדינוזאור בגובה 1.5 מטרים (במציאות הגיע כנראה לגובה שלושה מטרים), עם ציצית מתקפלת סביב הצוואר (כמו שיש לחרדון הצווארון), היורק ארס משתק על קורבנותיו. פלאונוטולוגים לא מצאו תימוכין במאובנים ליריקת הארס או לציצית, אך ייתכן שהכיל ארס בניביו.

דילופוזאורוס הופיע גם בסרט "עולם היורה" כהולוגרמה העוזרת לעכב את הרפטור שרדף אחרי החבורה. הוא היה אמור להופיע גם בסרט ההמשך: "עולם היורה: נפילת הממלכה", אך לבסוף הושמט ובמקום נראה כפסל וגם נשמע ביער בתחילת הסרט, אך נמלט מטירנוזאורוס לפני שנראה. הדילופוזאורוס מופיע גם בסרטים עולם היורה: עולם חדש ועולם היורה: מחנה הקרטיקון.

הדילופוזאורוס הופיע גם במשחקי המחשב של הסדרה כמו: "Jurassic Park: Operation Genesis", "פארק היורה: המשחק", "פארק היורה 3: בניית פארק", "עולם היורה: המשחק" ו"Jurassic World Evolution".

הדילופוזאורוס הופיעה בסדרות כשהדינוזאורים שוטטו באמריקה (שם הוא הורג אנצ'יזאורוס) והדינוזאורים!.

בנוסף, משמש הדילופוזאורוס כדינוזאור הלאומי של מדינת קונטיקט.

== קישורים חיצוניים ==

* 

== גלריה ==
איור של דילופוזאורוס
בהשוואה לאדם
דגם

קטגוריה:בעלי חיים שתוארו ב-1970
קטגוריה:טקסונים שתוארו בידי סמואל פול ולס
קטגוריה:דילופוזאוריים
קטגוריה:דינוזאורים שחיו ביורה תחתון באמריקה הצפונית
קטגוריה:טקסונים שהתפתחו ביורה תחתון
רפרף ההרדוף

רפרף ההרדוף (שם מדעי: Daphnis nerii) הוא מין של עש במשפחת הרפרפיים. באזורי תפוצתו הוא חי בסביבת צמחי הרדוף הנחלים (ומכאן שמו העברי) ובגינות נוי ליד צמחי וינקה. כמו כל מיני משפחת הרפרפים הוא מתעופף תוך רפרוף מהיר של כנפיו הארוכות.הרפרף מוצץ צוף בזמן רפרוף מעל הפרח.

== מאפיינים ==
גופו של רפרף ההרדוף מוצק וקצהו מחודד כך שצורתו דומה לחרוט. כנפיו הקדמיות גדולות מאוד ומחודדות. אורך מוטת כנפיו הוא 90-120 מ"מ. כאשר כנפיו האחוריות קצרות מהקדמיות. על ארבע כנפיו כתמים ירוקים וקווים ורודים וצהובים. בראשו חדק ארוך בעזרתו הוא מוצץ צוף.

רפרף ההרדוף מקים עד 4 דורות בשנה. לאחר ההזדווגות, הנקבה מטילה עד 200 ביצים ירוקות על צמחי ההרדוף והוינקה שמשמשים כפונדקאים. מהביצים בוקעים זחלים באורך של כמה מילימטרים. הזחל ירוק עם גחון אפרפר-ירוק, קו לבן-כחול משני צדדיו, קדמת גופו צהובה ועליה 2 עיניים כחולות מדומות על רקע שחור. לקראת ההתגלמות צבעו של הזחל משתנה למופע כהה בגווני צהוב חום. הזחלים אוכלים את עלי ההרדוף וכאשר הם מגיעים לאורך של 7.5 ס"מ הם מתגלמים. את גלגול הגולם, הם עוברים על האדמה בין עלים יבשים. גלגול זה נמשך 120 ימים.
<gallery>
קובץ:א299 רפרף ההרדוף.JPG|זחל של רפרף ההרדוף מופע ירוק
File:Daphnis nerii caterpillar at Sarbari, Purulia district, India - 20191206 100920.jpg|זחל של רפרף ההרדוף מופע כהה
File:Oleander hawkmoth pupa.jpg|גולם של רפרף ההרדוף
File:Daphnis nerii (Thailand, Nonthaburi, Bang Bua Thong, Soi Mu Ban Bua Thong, 26.i.2015) (D. Kruger) adult 3.jpg|בוגר
</gallery>

==קישורים חיצוניים==

* 
* 
* 

קטגוריה:טקסונים שתוארו בידי קארולוס ליניאוס
קטגוריה:רפרפיים
קטגוריה:ארץ ישראל: פרפראים
קטגוריה:בעלי חיים שתוארו ב-1758
קטגוריה:חיות בר שחיות בערים בישראל
נמל התעופה ניס קוט ד'אזור

נמל התעופה ניס קוט ד'אזור (בצרפתית: Aéroport Nice Côte d'Azur) הוא שדה תעופה בינלאומי הממוקם כ-6 ק"מ דרום-מערבית לעיר ניס, במחוז האלפים הימיים, שבדרום צרפת. הוא ממוקם במקום השלישי בצרפת בהיקף תנועת הנוסעים החולפת דרכו, ובשנת 2015 עברו דרכו 12,016,730 נוסעים ב-169,934 טיסות.

שדה התעופה מארח יותר מ -50 חברות תעופה הפועלות לאירופה, המזרח התיכון, צפון אמריקה וצפון אפריקה. בכל מסוף יש גם מרכז עסקים המציע שירות אישי לאנשי מקצוע המעוניינים להשתמש בחלל זה. נמל התעופה של ניס מספק גם 5,000 מקומות חניה לנוסעים, ביניהם מספר רב של מקומות השמורים לאנשים עם מוגבלות בניידות. בנוסף לרשת עצומה של אוטובוסים והסעות, כמו גם אזור קניות יוקרתי, שדה התעופה ניס קוט ד'אזור מציע שפע של שירותים כגון השכרת רכב במחירים מועדפים או גישה חופשית לאינטרנט מהיר.<ref></ref>

נמל התעופה מהווה נקודת כניסה ראשית של תיירים לריביירה הצרפתית. הנמל משמש בנוסף כנמל התעופה של נסיכות מונקו, ושירות הליקופטרים מקשר ביניהן.

בנמל שני טרמינלים, אשר ביניהם שרות אוטובוסים פנימי.

==טיסות לישראל וממנה==
חברת התעופה איזיג'ט מפעילה קו בין הנמל לתל אביב החל מ-5 ביוני 2018, הקו פועל בשתי טיסות שבועיות.

סאן דור הפעילה טיסות עונתיות בין הנמל לתל אביב.

חברת התעופה אל על מפעילה שלוש טיסות שבועיות בין הנמל לתל אביב החל ממרץ 2019.

== קישורים חיצוניים ==

* 
* [http://en.nice.aeroport.fr/ אתר נמל התעופה]

==הערות שוליים==

קטגוריה:צרפת: שדות תעופה
קטגוריה:ניס: מבנים
קטגוריה:פרובאנס-אלפ-קוט ד'אזור: תחבורה
פיונה ברוס

פיונה אליזבת ברוס (נולדה ב-25 באפריל 1964) היא מגישה בריטית, עיתונאית וקריינית טלוויזיה.

==חייה הפרטיים==

פיונה נולדה בסינגפור, היא בת למשפחה בריטית אשר התגוררה באופן זמני ברפובליקת סינגפור, אביה הוא עובד סקוטי שעלה מתפקיד של נער שליחויות לתפקיד מנכ"ל החטיבה של "יוניליוור", אמה רוזמרי היא בת מאומצת.

היא התחנכה בבית הספר היסודי גייטון הייזוול, ובקולג' ניו קרוס לונדון, בתקופה זו היא דגמנה במגזין הנערות המתבגרות "ג'קי".

פיונה למדה צרפתית ואיטלקית בהרטפורד קולג', אוקספורד, ובתקופה זו היא אימצה לעצמה את מראה הפאנק לזמן קצר.

==קריירה==

לאחר שסיימה את לימודי האוניברסיטה, הצטרפה פיונה לחברת ייעוץ וניהול במשך שנה, אך מצאה את העבודה כחוויה משעממת להחריד, על פי עדותה. לאחר מכן, עבדה במשרד פרסום במשך כמה שנים, לפני שפגשה את העורך דאז טים גרדאן, ולפי דבריה היא פנתה אליו רבות עד שנתן לה עבודה כחוקרת ב-BBC בשנת 1989.

מאז הצטרפותה ל-BBC בשנת 1989, היא עברה להציג את תוכניות הדגל הרבות עבור התאגיד הכולל של חדשות ה-BBC בשש, וחדשות BBC בעשר, "יריד עתיקות בדרך" ועוד תוכניות רבות. משנת 2003 ועד 2007, היא הייתה בעלת סדרה תיעודית משלה, "הסיפור האמיתי".

==פעילויות==

פיונה היא פעילה פמיניסטית בעלת הצהרות בוטות בתקשורת, לנוכח סקר בשנת 2006 היא תקפה את שנאת הנשים אשר קיימת בלבנון.

פיונה היא סגנית נשיא כבוד של ארגון "סיוע צדקה אל מעבר לים".

==משפחתה==

פיונה פגשה את נייג'ל שארוקס כשהיה מנהל משרד הפרסום שבו עבדה, הם נישאו ביולי 1994 באיזלינגטון. לבני הזוג יש שני ילדים, הבן סם (יליד ינואר 1998) והבת מיה (ילידת נובמבר 2001). 

היא ומשפחתה מתגוררים במחוז הרטפורדשייר שבאנגליה.

==קישורים חיצוניים==

* [http://news.bbc.co.uk/newswatch/ifs/hi/newsid_3650000/newsid_3653000/3653068.stm הפרופיל האישי של פיונה ברוס באתר ה BBC] 

קטגוריה:עיתונאיות בריטיות
קטגוריה:בריטיות שנולדו ב-1964
קטגוריה:בריטים שנולדו ב-1964
2007 במדע

[[גרהרד ארטל זוכה בפרס נובל לכימיה על מחקריו בתחום התהליכים הכימיים על משטחים מוצקים]]

== אסטרונומיה וחקר החלל==
* 10 באפריל – ניתוח ספקטרוסקופי של כוכב לכת מחוץ למערכת השמש HD 209458 b מוכיח נוכחות מים באטמוספירה שלו
* 25 באפריל – גילוי גליזה 581c, כוכב לכת בקבוצת כוכבים מאזניים דומה לכדור הארץ
* 27 בספטמבר – שיגור גשושית שחר לחקר חגורת האסטרואידים
* גילוי זרמי כוכבים (Stellar stream)

==פרסים==
* פרס נובל
**פרס נובל לפיזיקה – אלבר פר (צרפת), פטר גרינברג (גרמניה) על גילוי תופעת ההתנגדות המגנטית הענקית
** פרס נובל לכימיה – גרהרד ארטל (גרמניה) על מחקריו בתחום התהליכים הכימיים על משטחים מוצקים
** פרס נובל לפיזיולוגיה ורפואה – מריו קפצ'י (ארצות הברית), מרטין אוואנס (בריטניה), אוליבר סמיתיס (ארצות הברית) - על גילוי העיקרון שבשינוי גנטי מכוון בעכברים על ידי שימוש בתאי גזע

*פרס אבל – סריניוסה ואראדהאן (הודו/ארצות הברית) על תרומותיו הבסיסיות לתורת ההסתברות ובפרט על יצירת תאוריה מאוחדת של סטיות גדולות
*פרס ישראל
** חקר הביולוגיה – צבי זלינגר
** הנדסה – צבי חשין

==נפטרו==
* 17 במרץ – ג'ון בקוס, מדען מחשב אמריקאי, ראש פרויקט פיתוח FORTRAN (נולד ב-1924)
* 27 במרץ – פול לוטרבור כימאי אמריקאי חתן פרס נובל (נולד ב-1929) 
* 23 ביולי – ארנסט פישר, כימאי גרמני חתן פרס נובל (נולד ב-1918)
* 26 באוקטובר – ארתור קורנברג ביוכימאי אמריקאי חתן פרס נובל (נולד ב-1918)

==קישורים חיצוניים==

 
*
IBM 1400

מערכת עיבוד מידע. משמאל לימין: IBM 1402 – מכונה לניקוב וקריאת כרטיסים מונקבים, IBM 1401 – יחידת עיבוד נתונים ו-IBM 1403 – מדפסת
פנל הפעלה קדמי של 1401
IBM 1400 הייתה סדרת מחשבים מרכזיים עשרוניים אלקטרוניים מבוססי טרנזיסטורים מתוצרת IBM. המחשב הנפוץ ביותר מסדרה זו היה ה-IBM 1401, אחד המחשבים המוצלחים והנמכרים ביותר בעולם בתקופתו. המחשב פתח עבור IBM בפרט ועבור המחשוב האלקטרוני בכלל את שוק העסקים הבינוניים. ה-1401 הוכרז ב-5 באוקטובר 1959 וייצורו הופסק ב-8 בפברואר 1971, לאחר שנמכרו ממנו מעל 10,000 יחידות והוא הוחלף על ידי מחשבים מסדרת IBM System/360. מחשבים נוספים מסדרה זו היו 1410, 1440 ו-1460 שהיו למעשה גרסאות חזקות ובעלות יותר זיכרון מה-1401 ו-1420, 1450 שהותאמו באופן מיוחד ליישומים בנקאיים. בשנת 1962 פיתחה IBM, במסגרת סדרת 7000 שלה את 7010 שהיה מחשב מתקדם יותר, בעל תאימות מוחלטת ל-1410.

== מאפיינים מרכזיים ==
התקני הקלט/פלט של המחשבים היו כרטיסים מנוקבים, סרטים מגנטיים או מדפסת. בחלק מהדגמים נעשה שימוש גם בכונן קשיח.

אורך המילה במחשבי הסדרה לא היה קבוע, לשם ייצוג מספרים עשרוניים בקידוד בינארי נעשה שימוש בשיטת BCD ברוחב 6 ביט. גודל הזיכרון המקסימלי אליו יכל לגשת ה-1401 היה 16,000 תווים (בייצוג של 6 ביט כ"א לכל היותר). עקב הגדלת אורך הכתובת ל-5 ביטים ב-1410 היה גודל הזיכרון שלו 80,000 תווים וה-7010 יכל לגשת ל-100,000 תווים בזיכרון.

ה-RAM המינימלי עמו הגיע ה-1401 היה בגודל 1,400 תווים. ה-RAM המקסימלי בסדרה הגיע ל-4,000 תווים.

שפות התכנות שנתמכו היו מספר ייצוגים של אסמבלר, קובול, פורטרן, RPG ו-FARGO.

== 1401 כיום ==
מחשבי 1401 פעלו במדינות העולם השלישי עד שנות ה-80 של המאה ה-20. מוזיאון היסטוריית המחשב מחזיק שני מחשבי 1401 שמורים במצב פעיל, כולל ציוד היקפי וסביב פרויקט השימור והשחזור מתרכזת קהילה פעילה. ב-2006 הוציא המוזיקאי האיסלנדי יוהאן יוהנסון תקליט בשם IBM 1401, A User's Manual ובו לחנים שהושפעו מקולות שהפיק מחשב 1401.

בשל הפרימיטיביות והראשוניות של המחשב, נודעת לו חשיבות בקרב "גיקים" של תכנות מחשבים והיסטוריה של המחשוב. בין היתר יכולת לתכנת בשפות התכנות ותוך שימוש בזיכרון המינימלי של המחשב הישן. התיעוד המלא של ספרות המחשב מצוי וזמין ברשת.

== קישורים חיצוניים ==

* [http://www-03.ibm.com/ibm/history/exhibits/mainframe/mainframe_profiles.html פרופילי מוצרים, בהם כל מחשבי הסדרה]
* [https://web.archive.org/web/20120314091228/http://bitsavers.org/pdf/ibm/140x/A24-1401-1_1401_System_Summary_Sep64.pdf IBM 1401 system Summery]
* [http://www.multicians.org/thvv/1401s.html 1401s I have known]
* [https://web.archive.org/web/20120408093430/http://www.computerhistory.org/core/ibm1401/ כתב על ה-1401 במוזיאון המחשוב]
* [http://archive.computerhistory.org/resources/text/IBM/IBM.1401.1959.102646282.pdf קטעים סרוקים ממדריך מקורי]

==הערות שוליים==

קטגוריה:מחשבים חלוציים
1400
טומי ואוסקר

טומי ואוסקר (באיטלקית: Tommy e Oscar) היא סדרת טלוויזיה מונפשת איטלקית לילדים בת 52 פרקים. הסדרה בוימה על ידי איג'יניו סטראפי והופקה על ידי Rainbow S.p.A, שזה הפרויקט הראשון שלה.

בישראל הסדרה החלה בשנת 2000 בערוץ הילדים ומאוחר יותר הועברה לערוץ לוגי משנת 2008 ועד שנת 2010.

== עלילה ==
טומי הוא ילד רגיל אולם חברו הטוב, אוסקר, הוא חייזר ורוד. אוסקר בא מ"כוכב תו" שבו נוהגים לאכול תווים. הרגל זה נשאר אצלו בכדור-הארץ. אוסקר מסוגל לשנות צורה אך הדברים אליהם הוא הופך לא מקבלים את הצבע המתאים אלא את צבעו הוורוד של אוסקר.

מלבדו יש לו חברה טובה בשם יוקארי. יוקארי היא ע"פ רוב ילדה רגילה אולם לה ידע רב באומנות-לחימה.

דודו של טומי, לנארד, המבוסס על אלברט איינשטיין, הוא מדען. במהלך הסדרה הוא המציא המצאות שונות, בין היתר המצאה שגורמת לחיות להיות חכמות. המצאה זו הצילה אותו, את טומי, את אוסקר ואת יוקארי כשהשפיעה על תרנגולת שנכחה בסביבה. הודות לו יש לטומי מעיל מיוחד המעניק לו יכולת תעופה.

הדמות הרעה בסדרה היא איש בשם סיזר. סיזר הוא נמוך-קומה והוא נוהג לעשן סיגרים. עוזרים הם אורק ודורק, גורילות (משחק מילים של גורילה [בעל חיים] ושל גורילה [כינוי לבריון ולמאבטח אישים]) כחולות הנראות אותו הדבר. יש להם כוח רב אולם אין הם נבונים במיוחד.

== דיבוב לעברית ==
הפתיח העברי של הסדרה בוצע על ידי גיתית שובל, המהווה אחת מהמדבבים של אולפני תומיתות בה נוכחים גם זהר סדן (שדיבב את לנארד) ושאולי הלוי (שדיבב את סיזר).

==קישורים חיצוניים==

* 

קטגוריה:סדרות הנפשה איטלקיות
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
In the End

In the End הוא שיר של להקת לינקין פארק, שיצא כסינגל הרביעי מאלבום הבכורה של הלהקה, Hybrid Theory.

השיר הגיע בשיאו למקום השני במצעד הבילבורד האמריקאי מתוך שהייה של 38 שבועות במצעד והוא שיר הרוק השני המושמע ביותר של העשור הראשון של המאה העשרים ואחת. כמו כן, השיר הגיע לצמרת המצעדים ברחבי העולם ודורג בעשיריה השנייה של מצעד העשור בישראל.

את השיר הפיק דון גילמור.
גרסה מוקדמת של השיר שנקראה The Untitled, נוצרה בגלגולה המוקדם של הלהקה שכונתה אז Hybrid Theory. ב-2002 יצא רמיקס לשיר באלבום הרמיקסים של הלהקה Reanimation.

== הווידאו קליפ ==
הווידאו קליפ בוים בידי ג'ו האן, די ג'יי הלהקה, ובמאי הווידאו קליפים, נתן קוקס. התפאורה נבנתה על ידי פטריק טאטופולוס. הווידאו קליפ צולם בקליפורניה במהלך סיבוב ההופעות, אוזפסט, עם אוזי אוסבורן.

בווידאו קליפ נראית הלהקה כשהיא מנגנת בראש פסל גבוה (פרט לשינודה) בסביבה בדיונית עם אפקטים ממוחשבים.

הווידאו קליפ זכה לשבחים רבים ובפרס "וידאו קליפ הרוק הטוב ביותר" בשנת 2002.

==רשימת השירים בסינגל==
הסינגל יצא בשני חלקים:

===חלק 1===
# 
# 
# 

===חלק 2===
# 
# 
# 

==מיקומי שיא==

===מצעדי עשור===

== גרסאות כיסוי ==
השיר זכה לגרסאות כיסוי שונות במרוצת השנים ביניהן:

* בשנת 2018, הוציאה הזמרת-יוצרת והמפיקה המוזיקלית פלורי, גרסה משל עצמה לשיר, אשר הופקה על ידי מלן ג'י וטומי פרופיט.<ref name=":0"></ref> הגרסה זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב.<ref name=":0" /> בספוטיפיי צבר השיר למעלה מ-40 מיליון השמעות בסך הכול.<ref></ref> כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.<ref></ref>

== קישורים חיצוניים ==

==הערות שוליים==

קטגוריה:לינקין פארק
קטגוריה:שירי 2001
קטגוריה:שירים באנגלית
קטגוריה:בלדות רוק
קטגוריה:שירי נו מטאל
קטגוריה:סינגלים בהוצאת וורנר רקורדס
צביר הכוורת

צביר הכוורת (נקרא גם M44 מ-Messier 44, או NGC 2632) הוא צביר פתוח בקבוצת הכוכבים סרטן הנמצא במרחק של כ-577 שנות אור ממערכת השמש ומכיל מאות כוכבים. זהו האובייקט השלישי בבהירותו בקטלוג מסיה אחרי הפליאדות וגלקסיית אנדרומדה.

== היסטוריה ==
הצביר היה ידוע בימי קדם והוא מופיע ככל הנראה בכתביו של המשורר היווני הקדום אראטוס משנת 260 לפני הספירה. היפרכוס בשנת 130 לפני הספירה תיאר אותו בקטלוג הכוכבים שלו כ"כוכב מעונן" ותלמי כלל אותו באלמגסט סביב שנת 130 לספירה ותיאר אותו כערפילית בחזה של הסרטן. הערפילית נכללה גם באטלס הכוכבים של יוהאן באייר בשנת 1603.

גלילאו גלילי היה כנראה הראשון לזהות שמדובר בצביר כוכבים וציין בשנת 1609 שהוא כולל יותר מ-40 כוכבים. שארל מסיה כלל אותו בקטלוג מסיה בשנת 1769 כ-M44.

לצביר דרגת בהירות נראית 3.7 כך שניתן לראותו בקלות כאשר תנאי התצפית הם טובים. באמצעות משקפת ניתן להבחין בכ-25 מכוכבי הצביר הבהירים שבהירותם נעה בין דרגה 6.5 לדרגה 8.0. באמצעות טלסקופ חובבים ניתן להבחין בלמעלה מ-100 כוכבים. מיקומו של הצביר הוא מעט פחות מ-2 מעלות מדרום-דרום-מערב לכוכב γ (גמא) בסרטן ומעט פחות מ-2 מעלות מצפון-צפון-מערב לכוכב δ (דלתא) בסרטן. כוכבים אלו זכו לשמות החמור הצפוני והחמור הדרומי בהתאמה והערפילית שביניהם נקראה "האבוס" (יוונית Φάτνη, לטינית Praesepe).

== מאפייני הצביר ==
מרחקו של צביר הכוורת ממערכת השמש מוערך בכ-577 שנות אור וגודלו הזוויתי הנראה הוא כ-95 דקות קשת - פי שלושה מקוטרו של הירח המלא, כך שקוטרו הוא כ-16 שנות אור. הצביר מכיל לפחות 500 כוכבים וככל הנראה אף למעלה מ-800 ומסתו מוערכת בלפחות 600 מסות שמש. השפעת הכבידה של הצביר משתרעת על רדיוס כפול מגודלו הנראה.

הצביר כולל כוכבים מסוגים שונים, רובם הגדול כוכבי הסדרה הראשית ובהם ננסים אדומים רבים, כוכבים דמויי שמש וכן כוכב הסדרה הראשית מסוג A, ε (אפסילון) בסרטן, שהוא הבהיר ביותר מבין כוכבי הצביר עם בהירות מדרגה 6.3 והיחיד שקיבל ציון באייר (שבמקור ניתן לצביר כולו). בצביר ישנם מספר ענקים בהם ענקים אדומים וצהובים. כוכב משתנה 39 בסרטן גם נכלל בצביר זה. 

גילו של הצביר מוערך בכ-800 מיליון שנים. גילו של הצביר וכיוון התנועה שלו דומים לאלו של צביר ההיאדות שנמצא בקבוצת שור. למרות שהמרחק בין הצבירים הוא מאות שנות אור, ייתכן שהם נוצרו מערפילית אחת לפני כ-800 מיליון שנים.

== קישורים חיצוניים ==

* [http://messier.seds.org/m/m044.html M44] בקטלוג מסיה באתר SEDS.
* 
* 

==הערות שוליים==

כוורת
קטגוריה:קבוצת הכוכבים סרטן
כוורת
כתובת (זיכרון מחשב)

מימין: תאי הזיכרון, משמאל: הכתובת שלהם (ב[[בסיס הקסדצימלי). b הוא נתון אשר מאוחסן בזיכרון, בתא שכתובתו 1008, ו-a הוא תא בזיכרון שמכיל בתוכו נתון אשר מצביע על כתובת התא של הנתון b]]

כתובת בזיכרון מחשב היא מספר ייחודי המייצג תא זיכרון, ובאמצעותה ניתן לגשת אל התא לשם אחסון מידע או אחזורו. המידע יכול להיות פקודה המורה למחשב מה לעשות, או נתון. כיום נהוג שזיכרון המחשב מאורגן בבתים, כשכל בית מורכב מ-8 סיביות. הבתים מסודרים בזיכרון בזה אחר זה, וכתובותיהם עוקבות. 

== ייצוג הכתובת ==
הכתובת נרשמת כמספר בינארי, ומספר תאי הזיכרון אליהם ניתן לפנות מחושב על פי הנוסחה <math>\ 2^{N}</math>, כאשר N הוא אורך המספר הבינארי המרבי. ניתן לייצג את הכתובת גם בבסיסים אחרים, ועל מנת להקל על רישום הכתובת, מקובל להשתמש בבסיס עשרוני ובבסיס הקסדצימלי.

גודל הזיכרון המרבי במחשב מושפע מגודל המילה בארכיטקטורת המעבד, משום שאורך המספר הבינארי המרבי הוא לכל היותר באורך של מילה (כאשר גודל מילה היא לרוב גודל אוגר המעבד). כך, לדוגמה, מעבד עם מילה בגודל 32 סיביות מאפשר שימוש בזיכרון שגודלו עד 4GB (4,294,967,296 בתים) משום שבעזרת 32 סיביות ניתן לייצג <math>\ 4,294,967,296=2^{32}</math> ערכים שונים. המספרים בין 1 למספר המרבי נקראים מרחב הכתובות החוקי. ניסיון גישה לכתובת זיכרון 0 או שימוש במספר גדול יותר ככתובת ייתקל בשגיאה או יגרום להשחתת זיכרון בלתי צפויה.

== כתובות פיזיות ווירטואליות (לוגיות) ==

בראשית ימי המחשב הוגבל הזיכרון שלו (לפי ארכיטקטורת פון נוימן) לגודל הפיזי של אמצעי ה-RAM (הזיכרון אליו יכול לגשת המעבד בגישה ישירה לפי כתובת). לפיכך, כל הכתובות היו כתובות פיזיות של תאי זיכרון ב-RAM. כך, למרות שגם אם עקרונית יכול היה המחשב לנצל מרחב כתובות גדול יותר מהזיכרון הפיזי, הרי שלא היה בכך להועיל. 

עקרון הזיכרון הווירטואלי מאפשר גישה לכל מרחב הכתובות מבלי להגדיל את הזיכרון הפיזי, וזאת באמצעות שמירה של חלק מהמידע על דיסק קשיח. מידע המצוי על גבי הדיסק נשמר בכתובת וירטואלית או כתובת לוגית (מחוץ לגודל הזיכרון הפיזי). כאשר המעבד נזקק למידע שבדיסק, מתבצע תהליך של דפדוף, שבו מועבר מידע קיים בזיכרון אל הדיסק והמידע הדרוש מן הדיסק מועבר לזיכרון. יחידת ניהול זיכרון אחראית לתרגום הכתובת הווירטואלית לכתובת הפיזית שבה נשמר המידע לאחר הדפדוף.

== לקריאה נוספת ==
* שרה פולק, [http://www.school.kotar.co.il/KotarApp/Viewer.aspx?nBookID=93562956#376.8572.8.fitwidth מדעי המחשב : מערכות מחשב ואסמבלי (יחי' לימוד חמישית)], הוצאת המרכז לטכנולוגיה חינוכית, 2006 פרק 10.4: ארגון זיכרון

== קישורים חיצוניים ==

* [https://web.archive.org/web/20120523180514/http://he.eytam.com/c/prog_intro_course/chap1#toc18 קורס מבוא לתכנות. שיעור 1: מבנה המחשב]

קטגוריה:זיכרון מחשב
קטגוריה:אחסון נתונים

el:Μνήμη υπολογιστή#Διευθύνσεις μνήμης και χώρος διευθύνσεων
עיצור מכתשי, סותם, קולי

עיצור מכתשי, סותם, קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא D לטינית קטנה /d/, ובמערכת X-SAMPA הוא נכתב כ-<tt>d</tt>. העיצור מוכר לדוברי עברית כ-<big>ד</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| dream
| [dɾim] 
| align=right | חלום
|-
| עברית 
| דם 
| [däːm] 
| align=right | 'דם'
|}

==מגוון==
{| class=wikitable style=text-align:center;
|-
! תו IPA !! תיאור !! להקשבה
|-
| style="font-size:20px" | d |
| d "נקייה"
| (נמצא בצד שמאל בתחתית תיבת העיצור)
|-
| style="font-size:20px" | dʰ
| d מנושפת
|-
| style="font-size:20px" | dʲ
| d מחונככת 
|-
| style="font-size:20px" | dʷ
| d משופתתת
| קובץ:Labialized_voiced_alveolar_plosive.ogg
|-
| style="font-size:20px" | ⁿd
| d "קדם אפית" 
|-
| style="font-size:20px" | dˤ
| d מלועלעת
| קובץ:Voiced_pharyngealized_alveolar_stop.ogg
|}

===עיצור מכתשי מלועלע, סותם, קולי [dˤ]===
עיצור מכתשי מלועלע, סותם, קולי הוא צליל עיצורי הקיים במספר שפות מדוברות. סימן ה-IPA לעיצור הוא /dˤ/. זהו צליל האות הערבית <big>ض</big>. 

{| class=wikitable style=text-align:center;
! שפה !! מילה !! IPA !! משמעות
|-
| ערבית 
| ضحك 
| [dˤaħika] 
| align=right | 'צחוק'
|}

==ראו גם==

מכתשי
עיצור מכתשי, סותם, אטום

עיצור מכתשי סותם אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא T לטינית קטנה /t/, ובמערכת X-SAMPA הוא נכתב כ-<tt>t</tt>. זהו הצליל המודרני לאותיות <big>ט</big> ו-<big>ת</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| two 
| [tuː]
| 'שניים'
|-
| עברית 
| כתף 
| [katef] 
| 'כתף'
|-
| ערבית 
| طبيعة 
| [tˤabiʕa] 
| 'טבע'
|-
|גרמנית
|stadt
|ʃtat
|עיר
|}

==מגוון==
{| class=wikitable style=text-align:center;
|-
! תו IPA !! תיאור !! להקשבה
|-
| style="font-size:20px" | t
| t "נקייה"
| (נמצא בצד שמאל בתחתית תיבת העיצור)
|-
| style="font-size:20px" | tʰ
| t מנושפת
|-
| style="font-size:20px" | tʲ
| t מחונככת
|-
| style="font-size:20px" | tʷ
| t משופתת
| קובץ:Labialized_voiceless_alveolar_plosive.ogg
|-
| style="font-size:20px" | ⁿt
| t "קדם אפית"
|-
| style="font-size:20px" | tˤ 
| t מלועלעת
| קובץ:Voiceless_pharyngealized_alveolar_stop.ogg
|-
| style="font-size:20px" | t̚
| t "ללא שחרור קול"
|-
| style="font-size:20px" | tʼ
| t מסודקת
| קובץ:Alveolar_ejective_plosive.ogg
|}

===עיצור מכתשי מלועלע, סותם, אטום [tˤ]===
עיצור מכתשי מלועלע, סותם, אטום הוא צליל עיצורי הקיים במספר שפות מדוברות. סימן ה-IPA לעיצור הוא /tˤ/. זהו הצליל הישן לאות <big>ט</big>, וניתן היה לשמעו בהגיית העברית הטברנית ובשומרונית. זהו צליל האות הערבית <big>ط</big>. 

{| class=wikitable style=text-align:center;
! שפה !! מילה !! IPA !! משמעות
|-
| ערבית 
| طبيعة 
| [tˤabiʕa] 
| 'טבע'
|}

===עיצור מכתשי משופתת, סותם, אטום [tʷ]===
עיצור מכתשי משופתת, סותם, אטום הוא צליל עיצורי הקיים במספר שפות מדוברות. סימן ה-IPA לעיצור הוא /tʷ/.

{| class=wikitable style=text-align:center;
! שפה !! מילה !! IPA !! משמעות
|-
| צ'רקסית 
| тIу 
| [tʷʼə]
| 'שתיים'
|} 

==ראו גם==

מכתשי, סותם, אטום
מוקיים

מוקיים יווניים מאוסף דנדה, מוזיאון בוואריה לעת העתיקה, מינכן
[[קנטוריון רומאי עוטה מוקיים (שחזור מודרני)]]
מוקיים הם פריט שריון שנועד להגן על השוק ולעיתים הברכיים. היו נפוצים בשימוש צבאי מהעת העתיקה ועד סוף ימי הרנסאנס. המוקיים נזכרים עוד בתנ"ך כחלק מפריטי מיגונו של גוליית ונקראים "מצחת נחושת".

המוקיים עשויים מחומרים שוניים החל מבדים עבים ועד למוקיים עשויים ממתכת. המוקיים הגנו על השוקיים ולעיתים הוארכו עד הברכיים. אזורים אלה היו חשופים במיוחד לפגיעה מידי האויב כי לא כוסו במגן. יתרה מכך, הלוחם נהג להשען על רגלו בעת הקרב וכך הרגל הייתה פגיעה עוד יותר למכות מצד האויב. 

המוקיים היו פריט שריון שאפיין חיל רגלים כבד ופרשים כבדים. לעיתים החייל לבש מוקיים על שתי הרגליים ולפעמים רק על רגל אחת, זו שהייתה מוצבת לפני גופו ועליה נשען בעת הטחת המכה ביריב.

בימי הביניים התפתחו המוקיים והגנו לא רק על החלק הקדמי של הרגל, אלא גם על החלק האחורי כדי למנוע פצעי חיתוך.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שריון
מסיבת רווקים (סרט)

מסיבת רווקים (במקור: Bachelor Party) הוא סרט קומדיה משנת 1984 בבימויו של ניל ישראל שגם נכתב על ידו יחד עם פטריק פרופט. הסרט, שבו מככבים טום הנקס, אדריאן זמד, ג'ולי קיטן וויליאם טפר, מספר על צעיר רווק המחליט להינשא לחברתו, כשחבריו הקרובים עורכים לו את מסיבת הרווקים המסורתית במטרה לבדוק אם הוא אכן יכול לעמוד בפיתוי ולהישאר נאמן לארוסתו.

הרעיון לסרט עלה כשחלק מחברי צוות ההפקה והשחקנים נכחו במסיבת רווקים שכזאת והחליטו לקחת אותו צעד קדימה ולהמירו למסך הקולנוע.

זהו סרטו השלישי של הנקס והשני באותה שנה, אחרי ששיחק בתפקיד הראשי בסרט ספלאש ועוד קודם לכן בתפקיד קטן יותר בסרט "הוא יודע שאת לבד" שנעשה ב-1980.

==עלילת הסרט==

ריק גאסקו (בגילומו של טום הנקס) המתפרנס כנהג הסעות לבית ספר מחליט להתחתן עם חברתו דבי תומפסון (ג'ולי קיטן) ומספר על כך בשמחה לחבריו הקרובים. החבר'ה מודיעים לריק על מסיבת הרווקים שהם מכינים לו אולם הורי הכלה המיועדת לא כל כך מרוצים מכל עניין החתונה ומגייסים את קול וויטייר (רוברט פרסקוט) החבר לשעבר של תומפסון כדי שיעשה הכל על מנת להוכיח לבתם כי ארוסה אינו נאמן לה והחתונה אינה טובה לה.

בעוד דבי מודאגת, ריק מבטיח לה שיישאר נאמן לה ושאין לה מה לדאוג, היא מחליטה לארגן מסיבת רווקות משלה עם חברותיה. באותו הזמן ממש מתחיל קול בסדרת חבלות לקראת האירוע של הבנים.

בקומדיה של טעויות ובלבול גורם קול לחברתו לשעבר להבין שריק אכן בגד בה (מה שלא קרה באמת) וחוטף אותה. אחרי מרדף פרוע ומצחיק מצליח בסופו של דבר ריק להשיג את חברתו ואת אמונה מחדש והשניים מגיעים לרגע המיוחל ומתחתנים.

את הדרך לשדה התעופה לקראת טיסתם לירח הדבש עושים השניים באוטובוס התלמידים של ריק, עליו נוהג בראד, אחד מחבריו הקרובים של ריק.

==צוות השחקנים==

{| class="wikitable"
|-
! שם השחקן/ית
! שם הדמות
! הערות
|-
|טום הנקס
|ריק גאסו
|
|-
|מייקל דודיקוף
|רייקו
|
|-
|ג'ולי קיטן
|דבי תומפסון
|
|-
|רוברט פרסקוט
|קול וויטייר
|
|-
|אדריאן זמד
|ג'יי אוניל
|
|-
|}

==הפסקול==
את המוזיקה לסרט כתב רוברט פולק ובעקבות ריבוי השירים בו הוחלט באותה שנה להוציא גם את האלבום המוזיקלי של הסרט. באלבום ניתן למצוא את השירים הבאים:

אלבום הסרט

# American Beat '84 – The Fleshtones 3:28
# Something Isn't Right – Oingo Boingo 3:42
# Crazy Over You – Jools Holland 2:59
# Little Demon – Adrian Zmed 3:21
# Wind Out" – R.E.M. 1:58
# Bachelor Party Theme – Oingo Boingo 3:49
# What Kind of Hell – The Alarm 2:43
# Alley Oop – Darlene Love 3:57
# Why Do Good Girls Like Bad Boys? – Angel and the Reruns 2:10
# Dream of the West – Yip Yip Coyote 3:07

===שירים נוספים===
בסרט אפשר לשמוע גם שירים נוספים שלא נכנסו בסופו של דבר לאלבום, כגון:
* Dance Hall Days – Wang Chung
* Rehumanize Yourself – The Police
* Nature Took Over – Angel and the Reruns
* Gotta Give a Little Love – Timmy Thomas
* Prepare to Energize – Torch Song
* Who Do You Want to Be – Oingo Boingo
* Hall of Fame – The Fleshtones

==ביקורות ותגובות==

הסרט קיבל ביקורות שליליות למדי וזכה לציון הנמוך של 50% מתוך 24 ביקורות באתר ריכוז הביקורות Rotten Tomatoes.

==קישורים חיצוניים==

* [http://www.youtube.com/watch?v=D5Llfql8Qc4 Bachelor Party], קדימון באתר YouTube

קטגוריה:סרטי 1984
קטגוריה:סרטים אמריקאיים
קטגוריה:סרטי קומדיה
קטגוריה:סרטי פוקס המאה ה-20
טל בראון

טל בראון (נולד ב-7 באוגוסט 1992) הוא שחמטאי ישראלי בדרגת רב-אמן ויוטיובר בתחום השחמט.

נכון למאי 2021, מדורג במקום ה-15 בישראל לפי מד כושר.

==ביוגרפיה==

טל בראון נולד בתל אביב ולמד בגימנסיה העברית "הרצליה".

רכש את השכלתו הבסיסית בשחמט במרכז השחמט על שם סול וסיסי מרק ברמת אביב.
בין השנים 2006–2012 ייצג בראון את ישראל באליפויות העולם ואליפויות אירופה, בקטגוריות גיל שונות.
 מגיל 16 משחק בליגה הלאומית: ב-2008 במסגרת מועדון פתח תקווה, ומ-2009 בשורות מועדון השחמט ראשון לציון. בשנת 2018 שיחק גם בליגה היוונית הבכירה.

בנובמבר 2013 בראון שיחק בלוח הרביעי של נבחרת הגברים של ישראל באליפות אירופה לאומות, שנערכה בוורשה.

בראון הוא רווק ומתגורר בתל אביב.

==קבלת דרגות בינלאומיות==
* 2000 - בגיל 8, לאמן פיד"ה
* 2010 - בגיל 17, אמן בינלאומי
* 2011 - בגיל 18, רב-אמן.

==הישגים בולטים==
* 2013 - זכה בסגנות אליפות ישראל הפתוחה שנערכה באשדוד
* 2014 - סיים במקום השמיני באליפות ישראל, שנערכה בבאר שבע
* 2017 - זכה במקום ראשון בתחרות להשגת ציונים לדרגת רב-אמן המכביה
* 2017 - היה ממצטייני גביע המדינה בשחמט, כאשר צבר 5 נקודות מ-5 אפשריות, והיה שותף לזכיית קבוצתו "פלדקליין" ראשון לציון בזכייה בגביע.
* 2018 - היה ממצטייני גביע המדינה בשחמט, כאשר צבר בפעם השנייה ברציפות 5 נקודות מ-5 אפשריות, והיה שותף בפעם השנייה ברציפות לזכיית קבוצתו "פלדקליין" ראשון לציון בזכייה בגביע.

==מבחר תחרויות בהן השתתף==
* אליפויות ישראל בשחמט בשנים: 2014, 2016, 2018
* אליפות אירופה בשחמט 2015
* אולימפיאדת השחמט 2016.

==קישורים חיצוניים==

* [http://www.youtube.com/c/gmtalbaron הערוץ של טל בראון], באתר יוטיוב 

קטגוריה:רבי-אמנים ישראלים
קטגוריה:תל אביב-יפו: אישים
קטגוריה:נציגי ישראל באולימפיאדת השחמט
קטגוריה:יוטיוברים ישראלים
קטגוריה:בוגרי גימנסיה הרצליה
קטגוריה:ישראלים שנולדו ב-1992
יום ג'ורג'יה

יום ג'ורג'יה (באנגלית: Georgia Day) הוא יום חג לאומי במדינת ג'ורג'יה שבארצות הברית, המציין את ההיסטוריה של המדינה ואת ייסוד פרובינציית ג'ורג'יה ב-12 בפברואר 1733 על ידי ג'יימס אוגלתורפ. ביום זה נחתו המתיישבים האירופאים הראשונים, בראשות אוגלתורפ, והקימו את היישוב הראשון במושבה – לימים העיר סוואנה.

חג זה מצוין מדי שנה ב-12 בפברואר (אך אינו מהווה יום חופש בתשלום לעובדי המדינה). החג מצוין בתהלוכה המאורגנת על ידי החברה ההיסטורית של ג'ורג'יה.

==קישורים חיצוניים==
* [http://georgiainfo.galileo.usg.edu/gabirthday.htm יום ג'ורג'יה – האם יום הווסדה של המדינה?]
* [http://southmagazine.smugmug.com/Events/GeorgiaDayParade/21419163_T32Z4S#!i=1706633432&k=JHjXJ4k תמונות מחגיגות יום ג'ורג'יה]
* [http://sonnyperdue.georgia.gov/vgn/images/portal/cit_1210/45/43/156542394GEORGIA%20DAY%20GMC%202010.pdf הכרזת מושל המדינה על חגיגת יום ג'ורג'יה בשנת 2010]

קטגוריה:ימי חג של מדינות ארצות הברית
קטגוריה:אירועים בחודש פברואר
קטגוריה:ג'ורג'יה
עפני

עָפְנִי, או הָעָפְנִי הייתה עיר בתקופת המקרא.בספר יהושע מסופר כי השתייכה לנחלת שבט בנימין:

על פי ההיסטוריון יוסף בן מתתיהו, עשירים ומיוחסים אשר נמלטו מירושלים בתקופת המרד הגדול, הועברו אליה על ידי שלטונות הצבא הרומאים בארץ ישראל בראשותו של טיטוס.

במאה ה-20 הוצע לזהותה עם העיר גופנה או בית גופנין מתקופת בית שני (היא ג'יפנה של היום ליד רמאללה). אולם זיהוי זה אינו ודאי.

==לקריאה נוספת==
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 78. 
* זאב ח. ארליך, כהני ידעיה בגופנה, בתוך: הנ"ל (עורך), "... לפני אפרים בנימין ומנשה...", ירושלים תשמ"ה-1985. 
==הערות שוליים==

קטגוריה:נחלת שבט בנימין
קטגוריה:יישובי המקרא
יום הארווי מילק

הארווי מילק
יום הארווי מילק (באנגלית: Harvey Milk Day) הוא יום זיכרון רשמי במדינת קליפורניה שבארצות הברית, המצוין מדי שנה ב-22 במאי, [https://gsanetwork.org/resources/harvey-milk-day/ בפעולות הסברה] בעד סובלנות, קבלת השונה וערכים דומים אחרים. היום מציין את זכרו של פעיל זכויות הלהט"בים הארווי מילק אשר נרצח בשנת 1978.

==היסטוריה==
יום זה נקבע בחקיקה בעקבות יוזמה של קרן הארווי מילק. החוק הוצע לראשונה במושב בית המחוקקים של מדינת קליפורניה בשנת 2008, ב-22 בפברואר 2008, ביוזמת חבר האספה המחוקקת מארק לנו. ההצעה התקבלה באספה המחוקקת של המדינה ברוב של 45 תומכים למול 23 מתנגדים, ובסנאט המדינה ברוב של 22 תומכים למול 13 מתנגדים, אולם מושל מדינת קליפורניה הטיל וטו על החוק ב-30 בספטמבר 2008.

החוק הוצע בשנית במושב בית המחוקקים של מדינת קליפורניה בשנת 2009, ב-27 בפברואר 2009 ביוזמת חבר הסנאט מארק לנו. ההצעה התקבלה באספה המחוקקקת של המדינה ברוב של 45 תומכים למול 27מתנגדים, ובסנאט המדינה ברוב של 25 תומכים למול 12 מתנגדים. מושל מדינת קליפורניה, ארנולד שוורצנגר, חתם על החוק ב-11 באוקטובר 2009.

==ראו גם==
* בית הספר התיכון הארווי מילק

== קישורים חיצוניים==
* 
* [http://www.milkfoundation.org קרן הארווי מילק - יוזמת יום הזיכרון]
* [http://www.guardian.co.uk/world/2009/oct/13/schwarzenneger-law-harvey-milk-day כתבה באתר עיתון הגארדיאן על קבלת החוק, 13 באוקטובר 2009]

==הערות שוליים==

קטגוריה:ימי חג של מדינות ארצות הברית
קטגוריה:אירועים בחודש מאי
קטגוריה:קליפורניה: תרבות
קטגוריה:להט"ב בקליפורניה
קטגוריה:הנצחת הארווי מילק
קטגוריה:ימי זיכרון
בית האופרה של בודפשט

בית האופרה של [[בודפשט]]
בית האופרה הלאומי של בודפשט (בהונגרית: Magyar Állami Operaház) הוא מבנה בסגנון הנאו-רנסאנס המשמש כבית האופרה הלאומי של הונגריה וביתה של האופרה ההונגרית. בית האופרה שוכן בשדרת אנדראשי שבלב בודפשט.

== היסטוריה ==
מסמך תכנון בית האופרה
פנים בית האופרה
מבנה האופרה תוכנן על ידי מיקלוש איבל, אדריכל הונגרי מהמאה ה-19, ובנייתו נמשכה מ-1875 עד 1884 ומומנה על ידי עיריית בודפשט והקיסר האוסטרו-הונגרי פרנץ יוזף. בית האופרה המלכותי של בודפשט (כפי שנקרא אז) נפתח לציבור ב-27 בספטמבר 1884.

אורחים רבים מפורסמים וחשובים הוזמנו לאופרה, כמו גוסטב מאהלר, המלחין שהיה מנצח בבודפשט מ-1887 עד ל-1891 ואוטו קלמפרר, מנצח בהונגריה שלוש שנים מ-1947 עד 1950.

בשנות ה-70 של המאה ה-20 ביקשה הנהלת האופרה מממשלת הונגריה לממן שיפוץ נרחב שהתחיל ב-1980 והסתיים ב-1984. הפתיחה מחדש התרחשה בדיוק 100 שנים לאחר הפתיחה המקורית, ב-27 בספטמבר 1984.

== המבנה ==
המבנה מעוטר בעושר רב ונחשב לאחת מיצירות המופת של האדריכל. הוא נבנה בסגנון הנאו-רנסאנס עם אלמנטים מהבארוק. המבנה כולל פסלים ותמונות של גדולי האמנים ההונגרים באותה תקופה, כמו ברטלאן סקיי, מור טאן וקארוי לוץ. מבחינת גודל וקיבולת, בית האופרה הוא לא מהבולטים אך מבחינת יופי ואקוסטיקה הוא נחשב אחד מבין הראשונים מכל בתי האופרה בעולם. אולם האופרה עוצב בצורת פרסה ומכיל 1,261 מושבים. על פי מדידות שנעשו בשנות ה-70 על ידי כמה מהנדסים, האולם הוא השלישי באיכות האקוסטיקה באירופה, אחרי לה סקאלה שבמילאנו וההאופרה גרנייה שבפריז. למרות העובדה שבתי אופרה רבים נבנו מאז בנייתו, בית האופרה ההונגרי עדיין נחשב בין הטובים ביותר בתנאי האקוסטיקה.

בחזית המבנה עומד פסל של פרנץ ארקל, מלחין המנון הונגריה – היצירה הראשונה שנוגנה בבית האופרה לאחר שנפתח. בנוסף להלחנת ההמנון, הקים ארקל את התזמורת הפילהרמונית של בודפשט. הפסל השני הוא של פרנץ ליסט, המלחין ההונגרי המפורסם ביותר.

בכל שנה נמשכת עונת המופעים מספטמבר עד סוף יוני, ופרט להופעות אופרה, משמש בית האופרה גם כמשכנו של הבלט הלאומי של הונגריה.

במקום ניתן להזמין סיורים במבנה בשש שפות (אנגלית, הונגרית, צרפתית, איטלקית, גרמנית וספרדית) כמעט כל יום.

המקום יכול להכיל עד 1,300 אנשים.<ref></ref>

== ראו גם ==
* בודפשט

== קישורים חיצוניים ==

* 
* [https://web.archive.org/web/20120406041357/http://www.opera.hu/hu/ דף הבית], באתר האופרה ההונגרית
* [http://wow.iit.bme.hu/hungary/budapest/bptour/bpand04.htm מידע על האופרה]

==הערות שוליים==

קטגוריה:בודפשט: מבנים
קטגוריה:בודפשט: תרבות
קטגוריה:הונגריה: בתי אופרה
פרנץ מאדל

פרנץ מאדל (בהונגרית: Mádl Ferenc 29 בינואר 1931 - 29 במאי 2011) היה משפטן ופוליטיקאי הונגרי, הנשיא השני של הונגריה 2000-2005. משנת 1993 נבחר כחבר מן המניין של האקדמיה ההונגרית למדעים. מאדל נולד במשפחה גרמנית מהונגריה.

מאדל קיבל תעודת תואר במשפטים בפקולטה לפוליטיקה ומשפטים באוניברסיטת אטוואס לורנד בבודפשט בשנת 1955. משנת 1961 עד 1963 למד בפקולטה למשפטים השוואתיים בינלאומיים באוניברסיטת שטרסבורג, שם קיבל תואר אקדמי בפוליטיקה ומשפט בשנת 1964. ב-1955 עבד פרנץ מאדל כפקיד משפטי ואחר כך כמזכיר בבית המשפט. בשנים 1956 עד 1971 עבד במסגרת האקדמיה ההונגרית למדעים. בשנת 1971 לימד באוניברסיטת בודפשט למדעי מחלקת משפט אזרחי. בשנים 1973 עד 1980 היה מאדל חבר בצוות המכון של האקדמיה ההונגרית בנושא פוליטיקה ומשפט, ומ-1978 עד 1985 מילא את תפקיד מנהל המכון למדעי המדינה. שימש כמנהל הפקולטה למשפט בינלאומי של אוניברסיטת בודפשט מ-1985 עד מותו ב-2011. בשנים 1994-1993 היה שר התרבות בממשלה השמרנית של יוז'ף אנטל. ב-15 במרץ 1999 הוענק לו פרס István Széchenyi | Széchenyi על הישגיו המדעיים המוכרים בינלאומיים בתחומי המשפט האירופי, המשפט הפרטי הבינלאומי ומשפט מסחרי בינלאומי, כמו גם על הוראתו, שהקימה אסכולה, ופעילות ארגונית מדעית. הוא זכה גם לכבוד בשנת 1999 עם המסדר הצרפתי של Légion d'honneur ובשנת 2002 עם מדליית הזהב של קרן ז'אן מונט לאירופה בשל מחויבותו לשלום, חירות, צדק וסולידריות באירופה.<ref></ref>

מאדל נבחר לנשיאות הונגריה במאי 2000 והושבע באוגוסט. כהונתו הסתיימה באוגוסט 2005 לאחר שבחר לא להתמודד לכהונה נוספת.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי הונגריה
קטגוריה:חברי האקדמיה ההונגרית למדעים
קטגוריה:הונגרים ממוצא גרמני
קטגוריה:מסדר כוכב רומניה
קטגוריה:אבירי מסדר העיט הלבן
קטגוריה:מקבלי אות לגיון הכבוד
קטגוריה:בוגרי אוניברסיטת שטרסבורג
קטגוריה:הונגרים שנולדו ב-1931
קטגוריה:הונגרים שנפטרו ב-2011
קונסטנדינוס סטפנופולוס

קונסטנדינוס סטפנופולוס (ביוונית: Κωνσταντίνος Στεφανόπουλος; 15 באוגוסט 1926 – 20 בנובמבר 2016) היה פוליטיקאי יווני שמרני אשר היה נשיא יוון בשנים 1995–2005.

== חייו ==
בשנת 1958 נבחר סטפנופולוס כחבר פרלמנט בפעם הראשונה ושימש בתפקיד עד לשנת 1964. הוא נבחר מחדש בבחירות לפרלמנט בשנים 1974, 1977, 1981 ו-1985.

בשנת 1974 מונה לסגן שר התעשייה והמסחר בממשלת האחדות הלאומית של קונסטנדינוס קרמנליס. במשך שבע השנים הבאות שירת במספר תפקידים של שרים - שר הפנים מסוף 1974 עד 1976, השר לשירותים חברתיים מ-1976 עד 1977, והשר לנשיאות מ-1977 עד 1981.

הוא הועמד בבחירות לנשיאות יוון ב-1995 מטעם מפלגת "Spring" - המפלגה השמרנית במדינה, נבחר באותן בחירות והפך לנשיא השמיני של יוון. בבחירות לנשיאות בשנת 2000 נבחר לכהונה נוספת.

==קישורים חיצוניים==

* 

קטגוריה:נשיאי יוון
קטגוריה:פוליטיקאים יוונים
קטגוריה:בוגרי אוניברסיטת אתונה
קטגוריה:מסדר כוכב רומניה
קטגוריה:אבירי מסדר העיט הלבן
קטגוריה:ילידי 1926
קטגוריה:יוונים שנפטרו ב-2016
קאתי הילטון

קאתלין אליזבת הילטון (באנגלית: Kathleen Elizabeth Hilton; נולדה ב-13 במרץ 1959) היא שחקנית אמריקאית ואמה של פריס הילטון ושל מעצבת האופנה ניקי הילטון.

==ביוגרפיה==
קאתי נולדה בקליפורניה. בתם של לורנס אבאנזינו (1997–1935) ושרון ריצ'רדס (2002–1938), אמה ממוצא אירי ואביה ממוצא איטלקי וכשהייתה בגיל קטן מאוד הוריה התגרשו ואמה נישאה בשנית ואחיותיה למחצה מנישואין אלו הן השחקניות קים וקייל ריצ'רדס.

בגיל 15 פגשה בפעם הראשונה את בעלה לעתיד ריצ'רד הילטון, יורש רשת המלונות הילטון ושהייתה בת 20 הם נישאו לזוג נולדו ארבעה ילדים: פריס הילטון (1981), ניקי (1983), בארון (1989) וקונראד (1994).
הילטון הייתה ידידה קרובה של הזמר מייקל ג'קסון ואף הופיעה בהלווייתו שנערכה ב-2009.

==קריירה בטלוויזיה==
הילטון החלה להופיע בסדרות טלוויזיה מגיל 11 ואף כיכבה בתפקידי אורח במספר סדרות ידועות כמו: מעשי כשפים, ימים מאושרים והיפים והאמיצים וב-2005 החלה להנחות את תוכנית המציאות "מי רוצה להיות הילטון".

==קישורים חיצוניים==

* 

* 

 

קטגוריה:אנשי בוהמה אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משפחת הילטון
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
Live (אלבום של אביב גפן)

LIVE הוא אלבום הופעה משולש של המוזיקאי אביב גפן, אשר יצא לאור בשנת 2008.
== הפקה ==
האלבום כלל שלושה דיסקים: שני הדיסקים הראשונים כוללים שירים מסיבוב ההופעות של גפן מקיץ 2007, והדיסק השלישי כולל קליפים והופעות משנים מוקדמות של גפן. כמו כן, כולל האלבום שני שירים חדשים - "שחור לבן", שיצא כסינגל לתחנות הרדיו, ו"אין שמחים בלילה". מהאלבום יצאו כסינגלים הביצועים לשירים "גן החטאים" ו"חלומות גדולים".

ב-6 במרץ קיים גפן מופע לכבוד השקת האלבום, בו התארחו ברי סחרוף, אסף אמדורסקי וחבר להקת הבי ג'יז, רובין גיב.

==רשימת רצועות==
{|
| valign=top |
דיסק 1:
*1. אינטרו La Vie En Rose/ מחר
*2. אמש
*3. מיליארד טועים
*4. מלאך
*5. השיר שלנו
*6. שנינו שווים
*7. בוקר טוב איראן
*8. מקסיקו
*9. כשאתה כאן
*10. הרואין
*11. האם להיות בך מאוהב
*12. זה רק הלב שכואב לך
*13. עונות
*14. לילות לבנים
*15. חלומות גדולים
*16. יומן מסע
*17. שיר תקווה
*18. סוף העולם
*19. אין שמחים בלילה
| valign=top |
דיסק 2:
*1. המלחמה הבאה
*2. גן החטאים
*3. אתה פה חסר לי
*4. מחר נובה
*5. שיר הסמרטוטים
*6. לבכות לך
*7. הכל מתפורר
*8. המכתב
*9. עצוב בלעדיך
*10. מה הם רוצים מאביב
*11. עורי עור
*12. עם הזמן
*13. שיר עצוב
*14. אהבנו
*15. אור הירח
*16. שום מקום
*17. עכשיו מעונן
*18. שחור לבן
| valign=top |
 דיסק 3:
*1. אור הירח
*2. מיליארד תוהים
*3. התאבדות
*4. לאן את הולכת
*5. אני שונא
*6. עורי עור
*7. צלקות
*8. שיר עצוב
*9. עם הזמן
*10. מחר
*11. בשבילך
*12. שנינו שווים
*13. זה רק הלב שכואב לך
*14. זוהרים
*15. סוף העולם
*16. עכשיו מעונן
*17. מחר
*18. השיר שלנו
*19. האם להיות בך מאוהב
*20. שחור לבן
*21. Black & White
|}

==השתתפו באלבום==
* אביב גפן - שירה, גיטרות וקלידים
* הראל בן עמי - גיטרות
* ספי אפרתי - בס
* ערן מיטלמן - קלידים
* שלומי קינן - קלידים
* תומר צדקיהו - תופים

==קישורים חיצוניים==
ביקורות
* 
* 

==הערות שוליים==

קטגוריה:אלבומי הופעה מ-2008
קטגוריה:אלבומי אביב גפן
קטגוריה:אלבומי הופעה בעברית
קטגוריה:אלבומי חברת הליקון
פאי (עיירה)

פאי (בתאית: ปาย) היא עיירה בצפון מחוז מה הונג סון שבצפון תאילנד, סמוך לגבול עם מיאנמר ולאוס, כ-80 קילומטרים צפונית לצ'יאנג מאי. בסוף 2020 מינתה אוכלוסיית העיירה 3,598 תושבים.

==היסטוריה==

==גישה==
פאי שוכנת בדרך 1095 המחברת את מה הונג סון עם צ'יאנג מאי. נמל התעופה של פאי, שהוצא מכלל שימוש במשך עשרים שנה, שופץ בשנים 2005–2006, וב-1 בפברואר 2007 נכנס לשימוש. כעבור שנים אחדות שדה התעופה פאי הפסיק את פעילותו, ולכן, היעד הראשי ממנו ניתן להגיע לפאי בטיסה הוא צ'יאנג מאי. בצ'יאנג מאי יש שדה תעופה גדול יותר המקבל טיסות בינלאומיות ופנימיות, כמו גם חיבור רכבת מבנגקוק. ישנם מיניבוסים שיוצאים מספר פעמים ביום מצ'יאנג מאי אל פאי. הדרך אל העיירה מפותלת מאוד.

==תיירות==
פאי היה פעם כפר שוק שקט המיושב על ידי אנשי שאן (תאי אתני) שתרבותם מושפעת ממיאנמר. כיום, פאי משגשגת בעיקר על תיירות. בפאי ניתן למצוא מעיינות חמים ונופים מרהיבים. העיירה ידועה בקרב תרמילאים בזכות האווירה הנינוחה שלה, והיא מלאה בבתי אירוח זולים, חנויות מזכרות ומסעדות. פאי הומה מנוכחות תרמילאים רבים, כיוון שהיא מהווה להם נקודת עצירה חשובה וזולה. במרכז העיירה זורם נהר הפאי, כשלגדותיו גסטהאוסים ובתי קפה. ברחובותיה ישנן מסעדות רבות ופאבים<ref></ref>. בלילה רחובותיה הופכים לשוק. סביב העיירה יש מפלי מים רבים ומסלולי טיולים. מרבית התיירים מתניידים בעיירה באמצעות אופניים ואופנועים. בסמוך לעיירה ישנם שלושה מוקדים של מעיינות חמים. במרחק של כ-4 קילומטרים נמצא הבודהה הלבנה, פסל גדול ממדים של בודהה. בנוסף ניתן לראות את הפלא הטבעי של קניון פאי<ref></ref> (או קונג לאן בתאילנדית) הופך אותו לאחת האטרקציות הפופולריות ביותר בעיירה זו. האזור הייחודי נוצר על ידי סחף מתמשך במשך עשרות שנים לפני שהגיע למצב הנוכחי.

בעיירה פועל בית חב"ד שנפתח בשנת 2019.

==קישורים חיצוניים==

* [https://chabadthailand.co.il/houses/pai/ בית חב"ד פאי]
* 
* [https://inbetweentravels.com/pai-travel-guide-thailand/ Your complete Pai Travel Guide - Explore the beautiful North of Thailand], In between travels
* [https://www.lametayel-thailand.com/destinations/%D7%A4%D7%90%D7%99/ פאי], המרכז למטייל בתאילנד
* [https://passportandstamps.com/pai-canyon-thailand/ A guide to Pai Canyon Thailand], Passport and Stamps

==הערות שוליים==

קטגוריה:תאילנד: ערים
קטגוריה:עיירות
קטגוריה:יישובים שהוקמו ב-1956
החיים של דייוויד גייל

החיים של דייוויד גייל (באנגלית: The Life of David Gale) הוא סרט דרמה אמריקאי משנת 2003 אשר בוים על ידי אלן פארקר ונכתב על ידי צ'ארלס רנדולף. זהו סיפורו של מרצה בקולג' ופעיל ותיק בעמותה נגד עונשי מוות בטקסס שמוצא את עצמו בתא הנידונים למוות אחרי שהורשע באונס וברצח של חברתו. קווין ספייסי, קייט וינסלט ולורה ליני הם הכוכבים הראשיים בסרט.

==עלילה==

פרופסור דייוויד גייל (קווין ספייסי) הוא אסיר בתא הנידונים למוות בטקסס. ארבעה ימים לפני הוצאתו להורג, מציע עורך דינו ברקסטון בליו (לאון ריפי) לעיתונאית ביטסי בלום (קייט וינסלט) שלושה ראיונות בני שעתיים בכל מפגש עם האסיר, בתמורה לחצי מיליון דולר. סיפורו של גייל נחשף לקהל הצופים ולעיתונאית עצמה באמצעות סדרת פלאשבקים ארוכה.

גייל הוא ראש המחלקה לפילוסופיה באוניברסיטת אוסטין וחבר פעיל בעמותה שמתנגדת נמרצות לעונש המוות, בטענה שיש כאלה שיומתו אף על פי שהם חפים מפשע. בעימות טלוויזיוני עם מושל טקסס הוא התקשה לתת אפילו שם של אסיר אחד שנידון למוות על לא עוול בכפו.

גייל, נשוי ואב לילד, מקיים יחסי מין עם הסטודנטית ברלין (רונה מיטרה) במסיבת סיום הלימודים. מספר ימים לאחר מכן, נושרת ברלין מהלימודים ומאשימה את גייל שאנס אותה. מסלול חייו של המרצה המפורסם עולה על שרטון, אשתו עוזבת אותו עם בנו, הוא הופך לאלכוהוליסט ותדמית האנס – על אף שלא נשפט ולא הורשע כלל – נדבקת בו.

גופתה של קונסטנס הראווי (לורה ליני), פעילה אף היא בעמותה וחברתו הקרובה של גייל נמצאה במטבח ביתה כשהיא עירומה, קשורה ועם שקית על פניה. ראיות פיזיות בזירה מובילות לגייל והוא מואשם ברציחתה ועל כן הוא נידון למוות.

סיפורו של גייל מעלה בבלום הנמרצת כמה תהיות והיא יוצאת במירוץ נגד הזמן כדי להוכיח את חפותו. במהלך חקירתה מגלה בלום קלטת וידאו בה מצולם מקרה הרצח, כשניתן לראות בבירור שגייל וקונסטנס מביימים את רציחתה כדי להוכיח שאפשר להרשיע אדם ברצח ולדון אותו למוות למרות שלא ביצע את העבירה. קונסטנס, שחלתה בסרטן וממילא הייתה על ערש דווי "תורמת" את מותה למען המטרה שניסתה להשיג עם גייל בחייה - התנגדות לעונש המוות.

בלום לא הספיקה להציל את גייל החף מפשע אך לאחר פרסום הקלטת הצליחו גייל ושותפתו להוכיח למושל טקסס כי יש אדם שהוצא להורג למרות שלא ביצע כל פשע.

==צוות השחקנים==

{| class="wikitable"
|-
! שם השחקן/ית
! שם הדמות
|-
|קווין ספייסי
|דייוויד גייל
|-
|לורה ליני
| קונסטנס הראווי
|-
|קייט וינסלט
|ביטסי בלום
|-
|גבריאל מאן
|זאק סטמונס
|-
| ליאון ריפי
|ברקסטון בליו
|-
|}

==ביקורות ותגובות==

הסרט נכשל מסחרית בקופות בזמן שחרורו לקולנוע, וקיבל ביקורות מעורבות. באתר ריכוז הביקורות Rotten Tomatoes קיבל הסרט ציון נמוך של 19% מתוך 155 ביקורות ממבקרי הבית, אולם במקביל זכה לציון חיובי של 80% ביקורות חיוביות מתוך 59,649 משתמשים.

מבקר הקולנוע הידוע רוג'ר איברט שכתב בשיקגו סאן טיימס נתן אפס כוכבים - הדירוג הנמוך ביותר שלו אי פעם והסביר: "אני בטוח שיוצרי הסרט מאמינים כי הסרט שלהם הוא נגד עונש המוות. אני מאמין שהוא דווקא תומך בו ומנסה להכפיש את המתנגדים לעונש תוך הצגתם כמו נוכלים חסרי עקרונות. בסצנה האחרונה כבר רציתי לזרוק משהו על המסך אולי אפילו את ספייסי עצמו".

==קישורים חיצוניים==
* 

* 
* 

==הערות שוליים==

קטגוריה:סרטי 2003
קטגוריה:סרטי אולפני יוניברסל
קטגוריה:סרטי דרמה אמריקאיים
אוסקר לואיג'י סקאלפרו

אוסקר לואיג'י סקאלפרו (; 9 בספטמבר 1918 - 29 בינואר 2012) היה פוליטיקאי, משפטן ונשיאה התשיעי של איטליה בין השנים 1992-1999. לאחר מכך הפך לסנאטור לכל החיים. הוא היה חבר במפלגה הדמוקרטית-נוצרית, אך לאחר מכן עבר למפלגה הדמוקרטית.

במאי 1992 נבחר סקאלפרו לכהן כנשיא איטליה. כהונתו כנשיא הסתיימה במאי 1999. הוא המשיך להיות פעיל באופן ציבורי ופוליטי גם לאחר תקופת נשיאותו. סקאלפרו היה פוליטיקאי שמרני ואנטי קומוניסט, אך בשנות האלפיים השתנתה מעט עמדתו. כסנאטור הוא היה מסוכסך עם סילביו ברלוסקוני בשתי הקדנציות שלו בראשות הממשלה. כמו כן הוא תמך בגלוי בקואליציית שמאל מרכז שכללה גם שתי מפלגות קומוניסטיות.

==קישורים חיצוניים==

* 
* 

קטגוריה:נשיאי איטליה
קטגוריה:אבירי מסדר מלטה
קטגוריה:אבירי מסדר העיט הלבן
קטגוריה:חברי הסנאט של איטליה
קטגוריה:חברי בית הנבחרים של איטליה
קטגוריה:שרי החינוך של איטליה
קטגוריה:שרי הפנים של איטליה
קטגוריה:איטלקים שנולדו ב-1918
קטגוריה:איטלקים שנפטרו ב-2012